AC er vekselstrøm, og DC er jævnstrøm.
Den strøm, der kommer ud af en normal stikkontakt er vekselstrøm, men elbilen skal bruge jævnstrøm. Når du lader med vekselstrøm, bliver denne derfor konverteret til jævnstrøm i bilens omformer. Lader du i stedet med jævnstrøm, kan den transporteres direkte ind i batteriet udenom omformeren.
Derfor kan du oplade hurtigere med en DC-oplader end med en AC-oplader.